รอบที่ 3 ของร้านแดงคุณภาพและปริมาณยังดีเหมือนเดิม

ไปตอนสายๆคนเลยไม่เยอะแต่ปูทะเลหมดอดกิน

เมนูวันนี้ ข้าวผัดกุ้งจานใหญ่ 300 บาท ข้าวผัดมาได้หอม ส่วนกุ้งก็สดอร่อย แต่ด้วยความที่หิวจัดเลยสั่งข้าวผัดปูจานใหญ่ 300 บาทเช่นกัน 

ถ้าเทียบในความรู้สึกส่วนตัว ข้าวผัดกุ้งอร่อยกว่า รสชาติกลมกล่อมกว่าข้าวผัดปู น่าจะมาจากมันของกุ้ง เนื้อปูไม่ได้ผัดกับข้าวแค่โรยไว้ด้านบน

เนื้อปูผัดผงกระหรี่ เนื้อปูเน้นๆ ปริมาณคับจาน ผงกระหรี่ที่นี่จะไม่ส้ม ออกสีเหลืองๆ ส่วนปลากระพงทอดน้ำปลา ปลาสดมาก ทอดมาได้ข้างนอกกรอบ ส่วนเนื้อปลาข้างในสุกกำลังดี อร่อยจนไม่ทันได้ถ่ายรูป น้ำปลาที่ราดมาไม่เค็มจัดหอมอร่อยเลยทีเดียว

กินอาหารคาวเสร็จมีแตงโมจานโตมาให้กินล้างปากด้วย จานนี้ไม่เสียตังค์